“รพ.ธนบุรี” จัดกิจกรรมบริจาคโลหิต
"รพ.ธนบุรี" จัดกิจกรรมบริจาคโลหิตเพื่อสนับสนุนสภากาชาดไทย ณ ห้องประชุมอินทนิล โรงพยาบาลธนบุรี
11 ก.ย. 2563

นายแพทย์วชิรบุณย์ ศาสตระรุจิ ผู้อำนวยการแพทย์ โรงพยาบาลธนบุรี ในเครือ บริษัท ธนบุรี เฮลท์แคร์ กรุ๊ป จำกัด (มหาชน) หรือ THG ร่วมกับ ศูนย์บริการโลหิตแห่งชาติ สภากาชาดไทย จัดกิจกรรม บริจาคโลหิตเพื่อช่วยเหลือเพื่อนมนุษย์ #เป็นห่วงนะ ครั้งที่ 3 ประจำปี 2563 เพื่อนำไปสมทบแก่สภากาชาดไทยไว้ช่วยเหลือชีวิตผู้ป่วยในยามฉุกเฉิน และช่วยเหลือผู้ป่วยที่ต้องการโลหิตในการรักษาพยาบาลทั่วประเทศ นอกจากนี้ยังเป็นการเปิดโอกาสให้ทุกคนได้ร่วมทำความดีตอบแทนสังคม สร้างกุศลที่ยิ่งใหญ่สำหรับตัวเอง และยังทำให้สุขภาพของผู้บริจาคแข็งแรงและมีระบบการไหลเวียนของโลหิตดีขึ้นอีกด้วย ซึ่งได้รับความร่วมมือเป็นอย่างดีจากแพทย์ พยาบาล เจ้าหน้าที่ รวมถึงประชาชนทั่วไปเข้าร่วมบริจาคโลหิตเป็นจำนวนมาก ณ ห้องประชุมอินทนิล โรงพยาบาลธนบุรี